CELEX: C2006/249/35
Language: fi
Date: 2006-10-14 00:00:00
Title: Asia T-223/06 P: Valitus, jonka Euroopan parlamentti on tehnyt 23.8.2006 virkamiestuomioistuimen asiassa F-102/05, Ole Eistrup v. Euroopan parlamentti, 13.7.2006 antamasta määräyksestä

14.10.2006   
            
            
               FI
            
            
               Euroopan unionin virallinen lehti
            
            
               C 249/15
            
         Valitus, jonka Euroopan parlamentti on tehnyt 23.8.2006 virkamiestuomioistuimen asiassa F-102/05, Ole Eistrup v. Euroopan parlamentti, 13.7.2006 antamasta määräyksestä
   (Asia T-223/06 P)
   (2006/C 249/35)
   Oikeudenkäyntikieli: tanska
   Asianosaiset
   
      Valittaja: Euroopan parlamentti (Strasbourg, Ranska) (asiamiehet: H. von Hetzen ja L. Knudsen)
   
      Muu osapuoli: Ole Eistrup
   Vaatimukset
   
               —
            
            
               virkamiestuomioistuimen antama määräys on kumottava
            
         
               —
            
            
               ensimmäisen oikeusasteen tuomioistuimen on ratkaistava itse asia ja hyväksyttävä valittajan oikeudenkäyntiväite
            
         
               —
            
            
               Ole Eistrupin nostama kanne on hylättävä
            
         
               —
            
            
               oikeudenkäyntikulut on korvattava asiaa koskevien sääntöjen mukaisesti.
            
         Oikeudelliset perusteet ja pääasialliset perustelut
   Valituksensa tueksi Euroopan parlamentti väittää, että Euroopan unionin virkamiestuomioistuin rikkoi ensimmäisen oikeusasteen tuomioistuimen työjärjestyksen 43 artiklan 1 kohdan ensimmäistä alakohtaa, kun se ei hylännyt kannetta siitä huolimatta, että kannekirjelmässä ei ollut kantajan asianajajan käsinkirjoitettua allekirjoitusta vaan faksileima, jossa oli asianajajan allekirjoitus.
   Euroopan parlamentti väittää myös, että virkamiestuomioistuin ei noudattanut oikeusvarmuuden periaatetta, kun se katsoi, että työjärjestyksen 43 artiklan 1 kohdan ensimmäisen alakohdan soveltaminen riippuu siitä, onko kyseessä asian saattamista tuomioistuinten käsiteltäväksi koskevan oikeuden suhteeton loukkaus. Tämä merkitsee sitä, että on mahdotonta tietää, voidaanko asia ottaa tutkittavaksi.